Sena rekord ta’ turisti li żaru Malta fl-2013. Ċifri maħruġa mill-uffiċċju nazzjonali tal-istatistika juru li b’kollox żaru Malta 1,600,000 turist – żieda ta’ 9.3% fuq l-2012. Żieda wkoll fin-nefqa tat-turisti f’Malta li laħħqet erba mitt miljun ewro – żieda ta’ 8.6% fuq l-2012. Ras għal ras kull turist nefaq f’Malta ftit iktar minn €900 waqt iż-żjara f’Malta bil-vakanza medja ddum tmien iljieli. F’ħarsa lejn l-aħħar xahar tas-sena 2013 – Diċembru – iċ-ċifri juru li ġew iktar minn 65,300 turist – żieda t 6.5% fuq l-istess xahar fl-2012.